หุ้นเช้า19พ.ค.บวก1.24จุด
&nbsp;ดัชนีหุ้นช่วงเช้าปิดที่ระดับ 1,077.15 จุด เพิ่มขึ้น 1.24 จุด(+0.12%)มูลค่าการซื้อขาย 14,755.92 ล้านบาท รีบาวด์ตามราคาน้ำมัน แต่กังวลชุมนุมเสื้อแดงกดดัชนี
19 พ.ค. 2554

ดัชนีหุ้นช่วงเช้าปิดที่ระดับ 1,077.15 จุด เพิ่มขึ้น 1.24 จุด(+0.12%)มูลค่าการซื้อขาย 14,755.92 ล้านบาท รีบาวด์ตามราคาน้ำมัน แต่กังวลชุมนุมเสื้อแดงกดดัชนี
นักวิเคราะห์ฯเผยตลาดหุ้นไทยช่วงเช้าวันที่ 19 พ.ค. บวกเล็กน้อย เหตุยังกังวลการชุมนุมของเสื้อแดง และตลาดหุ้นในภูมิภาคเริ่มปรับตัวในแดนลบ กดดันดัชนีให้ไปได้ไม่ไกล แต่ยังได้ปัจจัยหนุนจากราคาน้ำมันดิบและราคาสินค้าโภคภัณฑ์ที่ปรับเพิ่มขึ้น ทำให้ตลาดยืนอยู่ในแดนบวกได้ บ่ายคาดแกว่งตัวลง พร้อมให้แนวรับ 1,070-1,065 จุด แนวต้าน 1,082 จุด แนะเลือกลงทุนหุ้นเป็นรายตัวที่เกี่ยงโยงการเมือง และหุ้นที่มีความปลอดภัยอย่าง CPALL ROBINS  
ตลาดหลักทรัพย์ปิดตลาดช่วงเช้าวันนี้ที่ 1,077.15 จุด เพิ่มขึ้น 1.24 จุด(+0.12%)มูลค่าการซื้อขาย 14,755.92 ล้านบาท
การซื้อขายหุ้นช่วงเช้าวันนี้ ดัชนีแกว่งตัวในแดนบวกโดยตลอด แตะจุดสูงสุดของช่วงเช้าที่ 1,082.48 จุด และแตะจุดต่ำสุดของช่วงเช้าที่ระดับ 1,074.39 จุด
นายเกียรติก้อง เดโช นักกลยุทธ์ บล.ซีโอเอ็มบี กล่าวว่า เช้านี้ตลาดหุ้นอยู่ในแดนบวกเล็กน้อย ทั้งที่หลายคนมองว่าน่าจะรีบาวด์ โดยปรับตัวขึ้นไปทดสอบ 1,082 จุด จากแรงซื้อกลับหลังราคาน้ำมันดิบและราคาสินค้าโภคภัณฑ์ที่ปรับเพิ่มขึ้น แต่ช่วงท้ายก่อนปิดตลาดในภาคเช้ามีแรงขายออกมาจากความกังวลการชุมนุมของเสื้อแดงช่วงบ่ายวันนี้ กดดันทางจิตวิทยาการลงทุน ประกอบกับตลาดหุ้นภูมิภาคเริ่มปรับลดลง เช่น สิงค์โปร์ เวียดนาม ฟิลิปปินส์ ดั้งนั้น จึงหมดแรงกระตุ้นให้ตลาดไปต่อ
ทั้งนี้ มองว่าปัจจัยเรื่องราคาน้ำมันดิบยังเป็นประเด็นต่อตลาดในช่วงนี้ โดยเฉพาะการประชุมของกลุ่มโอเปคในเดือนหน้าเกี่ยวกับการปรับเพิ่มเพดานการผลิตน้ำมัน ซึ่งเป็นประเด็นที่ต้องติดตามเพราะมีผลกดดันตลาดน้ำมัน  ขณะที่ fund flow ต่างชาติก็ทยอยขายต่อเนื่องค่อนข้างมาก ซึ่งเป็นลักษณะขายทำกำไร จึงส่งผลให้ตลาดหุ้นไทยไปไม่ได้ไกล 
แนวโน้มการลงทุนในช่วงบ่ายนี้  มองว่าตลาดฯ มีโอกาสปรับตัวลดลง โดยประเมินแนวรับที่ 1,070-1,065 จุด แนวต้าน 1,082 จุด โดยไม่แนะนำซื้อลงทุนเพราะอยู่ในช่วงขาลง แต่หากต้องการลงทุนให้เลือกเป็นรายตัว โดยเฉพาะหุ้นที่เกี่ยวโยงการเมือง เช่น กลุ่มสื่อสาร หรือกลุ่มพาณิชย์ เช่น CPALL ROBINS ซึ่งถือว่ามีความปลอดภัย 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
CPF    มูลค่าการซื้อขาย 1,052.59 ล้านบาท ปิดที่  29.75 บาท ลดลง  0.75 บาท
JAS    มูลค่าการซื้อขาย   851.90 ล้านบาท ปิดที่   3.00 ราคาไม่เปลี่ยนแปลง
SICCO  มูลค่าการซื้อขาย   836.91 ล้านบาท ปิดที่   6.60 บาท เพิ่มขึ้น 2.36 บาท
BANPU  มูลค่าการซื้อขาย   517.06 ล้านบาท ปิดที่ 772.00 บาท เพิ่มขึ้น 4.00 บาท  
PTT    มูลค่าการซื้อขาย   503.09 ล้านบาท ปิดที่ 722.00 บาท เพิ่มขึ้น 2.00 บาท